P6_TA(2007)0163

Опазване и устойчива експлоатация на рибните ресурси в рамките на общата политика в областта на рибното стопанство *

Законодателна резолюция на Европейския парламент от 26 април 2007 г. относно предложението за регламент на Съвета за изменение на Регламент (EО) № 2371/2002 относно опазването и устойчивата експлоатация на рибните ресурси в рамките на общата политика в областта на рибното стопанство (COM(2006)0587 — C6-0402/2006 — 2006/0190(CNS))

(Процедура на консултация)

Европейският парламент,

- като взе предвид предложението на Комисията до Съвета (COM(2006)0587) [1],

- като взе предвид член 37 от Договора за ЕО, съгласно който Съветът се консултирал с него (C6-0402/2006),

- като взе предвид член 51 от своя правилник,

- като взе предвид доклада на комисия по рибно стопанство (A6-0085/2007),

1. Одобрява предложението на Комисията във вида, в който е изменено;

2. Приканва Комисията да внесе съответните промени в предложението си, съгласно член 250, параграф 2, от Договора за ЕО;

3. Приканва Съвета, в случай че възнамерява да се разграничи от текста, одобрен от Парламента, да информира последния за това;

4. Призовава Съвета да се консултира с него отново до него, в случай че възнамерява да внесе съществени промени по предложението на Комисията;

5. Възлага на своя председател да предаде позицията на Парламента на Съвета и на Комисията.

ТЕКСТ, ПРЕДЛОЖЕН ОТ КОМИСИЯТА | ИЗМЕНЕНИЯ, ВНЕСЕНИ ОТ ПАРЛАМЕНТА |

Изменение 3

ЧЛЕН 1, ПАРАГРАФ 1Член 11, параграф 5 (Регламент (ЕО) № 2371/2002)

5. За периода от 1 януари 2003 г. до 31 декември 2006 г., за риболовните кораби на възраст 5 години и повече, увеличаването на тонажа на кораба поради модернизиране на главната палуба с цел повишаване на безопасността на борда, работните условия, хигиената и качеството на продуктите се разрешава, при условие че тази модернизация не увеличава риболовния капацитет на кораба. Референтните равнища, определени съгласно настоящия член и член 12, се адаптират съответно. Съответстващият капацитет не трябва задължително да бъде вземан предвид при изготвянето на баланса на вписванията и отписванията от държавите-членки, съгласно член 13. | 5. Увеличаването на тонажа на кораба поради модернизиране на главната палуба с цел повишаване на безопасността на борда, работните условия, хигиената и качеството на продуктите, се разрешава, при условие че тази модернизация не увеличава риболовния капацитет на кораба. Референтните равнища, определени съгласно настоящия член и член 12, се адаптират съответно. Съответстващият капацитет не трябва задължително да бъде вземан предвид при изготвянето на баланса на вписванията и отписванията от държавите-членки, съгласно член 13. |

Изменение 1

Член 1, точка 1Член 11, параграф 6, тире 1 и 2 (Регламент (ЕО) №2371/2002)

—4% от средния годишен тонаж, който се изважда от експлоатация с публична помощ от 1 януари 2003 г. до 31 декември 2006 г. за държавите-членки, които са били част от Общността на 1 януари 2003 г. и 4% от средния годишен тонаж, който се изважда от експлоатация с публична помощ от 1 май 2004 г. до 31 декември 2006 г. за държавите-членки, присъединили се към Общността на 1 май 2004 г., и | —10% от средния годишен тонаж, който се изважда от експлоатация с публична помощ от 1 януари 2003 г. до 31 декември 2006 г. за държавите-членки, които са били част от Общността на 1 януари 2003 г. и 10% от средния годишен тонаж, който се изважда от експлоатация с публична помощ от 1 май 2004 г. до 31 декември 2006 г. за държавите-членки, присъединили се към Общността на 1 май 2004 г., и |

—4% от тонажа, който се изважда от експлоатация с публична помощ от 1 януари 2007 г. | —10% от тонажа, който се изважда от експлоатация с публична помощ от 1 януари 2007 г. |

Изменение 2

Член 1, Точка 2Член 13, параграф 1, буква в), алинеи 1 а и 1 б (нови) (Регламент (ЕО) №2371/2002)

| Въпреки това, отслабването на мощността не трябва по никакъв начин да намалява безопасността на кораба, неговото удобство, както и ефективността на системите за преработка на риба. Освен това, когато отслабването има за цел избягване на нарастването на риболовния капацитет на плавателния съд, разпоредбите на алинея първа следва да не се вземат предвид, ако замяната на двигателя цели да се спести енергия и/или да се подобри работата на кораба в други области, различни от риболовния капацитет или когато, по отношение на използването на кораба, са избрани по-селективни методи за риболов. |

[1] Все още непубликувано в ОВ.

--------------------------------------------------